pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-เด็กชายวัย 10 ปี อัดอั้น ไม่มีทางออก หลังแม่ติดคุก ต้องอยู่ลำพัง เขียนจดหมายน้อยร้อง”รมว.ยุติธรรม” ช่วยดูโทษถูกต้องหรือไม่ “สมศักดิ์” สั่ง ยุติธรรมจังหวัด-ราชทัณฑ์ ลงตรวจสอบด่วน
วันพุธที่ 1 มิถุนายน 2565
เด็กชายวัย 10 ปี อัดอั้น ไม่มีทางออก หลังแม่ติดคุก ต้องอยู่ลําพัง เขียนจดหมายน้อยร้อง”รมว.ยุติธรรม” ช่วยดูโทษถูกต้องหรือไม่ “สมศักดิ์” สั่ง ยุติธรรมจังหวัด-ราชทัณฑ์ ลงตรวจสอบด่วน
เด็กชายวัย 10 ปี อัดอั้น ไม่มีทางออก หลังแม่ติดคุก ต้องอยู่ลําพัง เขียนจดหมายน้อยร้อง”รมว.ยุติธรรม” ช่วยดูโทษถูกต้องหรือไม่ “สมศักดิ์” สั่ง ยุติธรรมจังหวัด-ราชทัณฑ์ ลงตรวจสอบด่วน พบคดีมีคําพิพากษาแล้ว รับโทษ 3 เดือน พ้น 31 ส.ค.นี้
วันที่ 1 มิถุนายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ตนได้รับจดหมายร้องเรียนจาก ด.ช.เอ นามสมมุติ อายุ 10 ปี เกี่ยวกับมารดาที่ถูกคุมขังอยู่ในเรือนจํา จากคดีเรื่องเงินว่า อาจไม่ได้รับความเป็นธรรม โดยในจดหมายระบุมาว่า แม่ของ ด.ช.เอ ถูกจําคุก เพราะเรื่องเงิน ซึ่งด.ช.เอ มองว่า ไม่ยุติธรรม เนื่องจากแม่ของเขา ได้จ่ายเงินคืนไปแล้วส่วนหนึ่ง แต่ก็ยังถูกฟ้อง จนต้องติดคุก ซึ่งแม่ของ ด.ช.เอ เป็นคนดูแลลูกทั้งสองคนเอง ส่วนพ่อนั้น ไม่ถูกกัน ทําให้ขณะนี้ พี่สาวของ ด.ช.เอ ต้องออกมาเรียน กศน.เพื่อช่วยประหยัดเงิน รวมถึงต้องอยู่กันเพียงลําพัง ไม่มีผู้ใหญ่ดูแล จะมีเพียงเพื่อนของแม่ ที่มาช่วยดูแลบ้าง จึงอยากให้รัฐมนตรีว่าการกระทรวงยุติธรรม ช่วยตรวจสอบว่า การจําคุกแม่ของเขา มีอัตราโทษที่ถูกต้องหรือไม่
นายสมศักดิ์ กล่าวต่อว่า เมื่อตนได้อ่านจดหมาย ที่เป็นลายมือของเด็กชายเอ ก็ทําให้รู้สึกได้ว่า เขาไม่มีที่พึ่งพิง จึงลองเขียนจดหมายมา แต่ก็เป็นสิ่งที่ถูกต้อง เพราะกระทรวงยุติธรรม มีหน้าที่ช่วยเหลือประชาชน ตามภารกิจของกองทุนยุติธรรม ที่ช่วยทั้งปรึกษาคดี มีทนายความให้ รวมถึงช่วยประกันตัว เพื่อต่อสู้คดีความ ดังนั้น เมื่อตนทราบเรื่อง จึงได้ให้คณะทํางาน โทรศัพท์ไปสอบถามเรื่องราวที่เกิดขึ้น พร้อมประสานหน่วยงานที่เกี่ยวข้อง เร่งลงพื้นที่จังหวัดประจวบคีรีขันธ์ เพื่อช่วยเหลือเป็นการเร่งด่วน ซึ่งทราบว่า ว่าที่พันตรี อดิศักดิ์ น้อยสุวรรณ รองผู้ว่าราชการจังหวัดประจวบคีรีขันธ์ รองนายกเทศมนตรีหัวหิน พัฒนาสังคมและความมั่นคงของมนุษย์จังหวัด ยุติธรรมจังหวัด และกรมราชทัณฑ์ ได้ร่วมลงพื้นที่ตรวจสอบ และให้การช่วยเหลือแล้ว
นายสมศักดิ์ กล่าวอีกว่า จากการสอบถามหน่วยงานที่ลงพื้นที่ ได้รายงานมาว่า จุดประสงค์ของด.ช.เอ จะอยู่ร่วมกับแม่ แต่คดีความ ได้มีคําพิพากษาไปแล้ว จึงไม่สามารถดําเนินการได้ ซึ่งแม่ของด.ช.เอ ได้รับโทษ 3 เดือน 15 วัน จะพ้นโทษ วันที่ 31 ส.ค.65 ดังนั้น จากนี้ ผู้บัญชาการเรือนจํา จะอํานวยความสะดวกให้กับด.ช.เอ ได้คุยกับแม่ผ่านวีดีโอคอนเฟอเรนซ์ ตามความเหมาะสม เพื่อช่วยเยียวยา ส่วนการเยี่ยมแบบพบหน้า ก็สามารถทําได้ แต่เป็นความประสงค์ของแม่ ที่ไม่ต้องการให้ลูกมาเห็นภาพในเรือนจํา จึงตกลงเยี่ยมกันแบบออนไลน์
“จากการลงพื้นที่ พบว่า คุณภาพชีวิตของน้องไม่มีปัญหา โดยมีพ่อเป็นชาวต่างประเทศ ส่งเงินให้ใช้คนละ 2,500 บาท ต่อสัปดาห์ และมีเพื่อนแม่ มาช่วยดูแล ส่วนการศึกษา ด.ช.เอ ยังคงเรียนตามปกติ แต่พี่สาว ถูกเพื่อนบูลลี่ที่โรงเรียน จึงสมัครใจเรียน กศน. ซึ่งหน่วยงานที่ลงพื้นที่ พยายามช่วยให้ย้ายโรงเรียน แต่น้องไม่สมัครใจเรียนในระบบ จึงตกลงให้เรียนกศน.ไปก่อน 1 ปี เมื่อแม่ของน้องออกมา ค่อยพูดคุยกันใหม่ แต่ก็ทราบว่า ทางครอบครัวได้วางแผนว่า เมื่อน้องจบ ม.6 ก็จะย้ายไปเรียนต่างประเทศ โดยจากนี้ จะมีทุกหน่วยงานช่วยดูแลอย่างใกล้ชิด จึงไม่น่าเป็นห่วงแล้ว” รมว.ยุติธรรม กล่าว
รัฐบาลไทย-ข่าวทำเนียบรัฐบาล-​ครม.อนุมัติกฎหมายเพิ่มความปลอดภัยแก่ผู้ใช้ยานพาหนะ กำหนดให้ยางล้อแบบสูบลมหล่อดอกซ้ำ รถบัส-รถพ่วง ต้องผ่านมาตรฐาน มอก. สอดคล้องกับข้อกำหนดสากล
วันอังคารที่ 22 มิถุนายน 2564
​ครม.อนุมัติกฎหมายเพิ่มความปลอดภัยแก่ผู้ใช้ยานพาหนะ กําหนดให้ยางล้อแบบสูบลมหล่อดอกซ้ํา รถบัส-รถพ่วง ต้องผ่านมาตรฐาน มอก. สอดคล้องกับข้อกําหนดสากล
​ครม.อนุมัติกฎหมายเพิ่มความปลอดภัยแก่ผู้ใช้ยานพาหนะ กําหนดให้ยางล้อแบบสูบลมหล่อดอกซ้ํา รถบัส-รถพ่วง ต้องผ่านมาตรฐาน มอก. สอดคล้องกับข้อกําหนดสากล
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 22 มิถุนายน 2564 ว่า เนื่องจากปัจจุบันได้มีการนํายางล้อแบบสูบลมของรถบัส รถบรรทุก หรือรถพ่วง ซึ่งเป็นยางเก่าผ่านการใช้งานมานานและดอกยางสึกเสื่อมสภาพ นํากลับมาหล่อดอกยางใหม่แล้ววางขายในท้องตลาดจํานวนมาก และมีราคาถูกกว่ายางใหม่ แต่ยางหล่อดอกซ้ําเหล่านี้ไม่ได้รับการตรวจสอบคุณภาพและผ่านมาตรฐานผลิตภัณฑ์อุตสาหกรรม ส่งผลให้เกิดความไม่ปลอดภัยแก่ผู้บริโภค ดังนั้น ครม.จึงอนุมัติร่างกฎกระทรวงกําหนดให้ผลิตภัณฑ์อุตสาหกรรมยางล้อแบบสูบลมหล่อดอกซ้ํา สําหรับยานยนต์เชิงพาณิชย์และส่วนพ่วง ต้องเป็นไปตามมาตรฐาน พ.ศ. ....ตามที่กระทรวงอุตสาหกรรมเสนอ เพื่อให้สอดคล้องกับข้อกําหนดทางเทคนิคยานยนต์ของสหประชาชาติ (UN Regulation No. 109) และส่งเสริมให้เป็นสินค้าที่มีคุณภาพตามมาตรฐานและเพิ่มความปลอดภัยแก่ผู้บริโภค ซึ่งร่างกฎกระทรวงมีสาระสําคัญ เป็นการกําหนดให้ผลิตภัณฑ์อุตสาหกรรมยางล้อแบบสูบลมหล่อดอกซ้ํา สําหรับยานยนต์เชิงพาณิชย์และส่วนพ่วง ต้องเป็นไปตามมาตรฐานเลขที่ มอก. 2979 - 2562 ตามประกาศกระทรวงอุตสาหกรรม ฉบับที่ 5471 พ.ศ.2562 โดยจะมีผลบังคับใช้เมื่อพ้นกําหนด 180 วัน นับแต่วันประกาศในราชกิจจานุเบกษาเป็นต้นไป ทั้งนี้ ผู้ผลิตหรือผู้นําเข้ายางล้อแบบสูบลมหล่อดอกซ้ํา สําหรับเชิงพาณิชย์และส่วนพ่วง จะต้องได้รับใบอนุญาตผลิตหรือนําเข้า ตามพระราชบัญญัติมาตรฐานผลิตภัณฑ์อุตสาหกรรม พ.ศ. 2511 และผู้จําหน่ายจะต้องจําหน่ายสินค้าที่ได้รับใบอนุญาตและมีการแสดงเครื่องหมายมาตรฐานถูกต้องครบถ้วน
ที่ผ่านมา กระทรวงอุตสาหกรรม โดยสํานักงานมาตรฐานผลิตภัณฑ์อุตสาหกรรม (สมอ.) ได้จัดรับฟังความคิดเห็นผ่านทางเว็บไซต์ สมอ. (www.tisi.go.th) และแจ้งไปยังกลุ่มผู้มีส่วนได้ส่วนเสียให้ร่วมแสดงความคิดเห็นเรียบร้อยแล้ว เช่น สมาคมวิศวกรรมยานยนต์ไทย กรมการขนส่งทางบก สถาบันยานยนต์ สภาอุตสาหกรรมแห่งประเทศไทย สมาคมผู้ผลิตชิ้นส่วนยานยนต์ไทย สมาคมอุตสาหกรรมยานยนต์ไทย และผู้ประกอบการที่เกี่ยวข้อง รวม 140 ราย ซึ่งส่วนใหญ่เห็นด้วยกับร่างกฎกระทรวง
นางสาวรัชดา กล่าวด้วยว่า ประโยชน์ที่จะได้รับ เมื่อร่างกฎกระทรวงฉบับนี้มีผลบังคับใช้ คือ 1) เพิ่มขีดความสามารถของผู้ประกอบการยางล้อแบบสูบลมหล่อดอกซ้ําในการพัฒนาคุณภาพผลิตภัณฑ์ และป้องกันการนํายางล้อหล่อดอกซ้ําที่ไม่ได้มาตรฐานเข้ามาจําหน่ายในประเทศ 2) เป็นการสร้างความมั่นใจแก่ผู้บริโภคในการซื้อสินค้าที่มีคุณภาพ ได้มาตรฐานรับรอง และคุ้มครองความปลอดภัยแก่ผู้บริโภค
..........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีขอบคุณทีมแพทย์ชนบท 38 ทีม เร่งคัดกรองเชิงรุกในพื้นที่กทม. ระหว่าง 4-10 สิงหาคม ลดการแพร่ระบาดไวรัสโควิด -19
วันอาทิตย์ที่ 8 สิงหาคม 2564
นายกรัฐมนตรีขอบคุณทีมแพทย์ชนบท 38 ทีม เร่งคัดกรองเชิงรุกในพื้นที่กทม. ระหว่าง 4-10 สิงหาคม ลดการแพร่ระบาดไวรัสโควิด -19
นายกรัฐมนตรีขอบคุณทีมแพทย์ชนบท 38 ทีม เร่งคัดกรองเชิงรุกในพื้นที่กทม. ระหว่าง 4-10 สิงหาคม ลดการแพร่ระบาดไวรัสโควิด -19
วันนี้ 8 ส.ค. 64 นายอนุชา บูรพชัยศรี โฆษกประจําสํานักนายกรัฐมนตี เปิดเผยว่า พลเอกประยุทธ์ จันทร์โอชา นายกรัฐมนตรี ชื่นชมทีมแพทย์ชนบท 38 ทีมจากทั่วประเทศ ร่วมดําเนินการเชิงรุกในพื้นที่ กทม.  ตามแนวทางของศบค. และกระทรวงสาธารณสุข  คีอเร่งตรวจหาเชื้อ เพื่อคัดแยกผู้ป่วยออกให้เร็วที่สุด ซึ่งผู้ติดเชื้อที่ไม่มีอาการหรือมีอาการเพียงเล็กน้อย จะถูกจัดระบบการดูแลรักษาที่บ้าน (Home Isolation) และที่ชุมชน (Community Isolation) พร้อมจ่ายยาฟ้าทะลายโจรหรือยาฟาวิพิราเวียร์ (Favipiravir) ช่วยลดการแพร่ระบาด ทําให้สามารถควบคุมสถานการณ์การแพร่ระบาดไวรัสโควิด-19 ในพื้นที่กรุงเทพมีประสิทธิภาพมากขึ้น
ทั้งนี้ ทีมแพทย์ชนบท 38 ทีมจากทั่วประเทศ ประกอบด้วย ภาคเหนือ 6 ทีม ภาคกลาง 10 ทีม ภาคตะวันออก 2 ทีม ภาคตะวันออกเฉียงเหนือ 12 ทีม และภาคใต้ 8 ทีม เดินหน้าตรวจเชิงรุกในพื้นที่ กทม. ระหว่างวันที่ 4-10 สิงหาคมนี้   โดยในวันที่ 4 ส.ค. ตรวจ ATK ไป 14,715 คน พบติดเชื้อ 1,992 คน (13.5%)  วันที่ 5 ส.ค  ตรวจ ATK ไป 15,692 คน สะสม ณ วันที่ 5 ส.ค. ตรวจคัดกรองแล้ว จํานวน 30,407 คน พบติดเชื้อ 3,298 คน (10.8%) และได้มีการจ่ายยาฟาวิฟิราเวียร์ไป 66,700 เม็ด ทั้งนี้ มีเป้าหมายคัดกรองผู้ป่วย จํานวน  250,000  ราย  และตั้งแต่วันที่ 6 ส.ค. ที่ผ่านมา ยังได้ให้บริการฉีดวัคซีนโควิด-19 ในกลุ่มผู้สูงอายุและผู้มีโรคเรื้อรังเพื่อให้บริการครบวงจรด้วย
"ท่านนายกรัฐมนตรีแสดงความชื่นชมความเสียสละและอุทิศตนของทีมแพทย์ชนบทที่เข้ามาสนับสนุนการควบคุมการแพร่ระบาดโควิด-19 ในพื้นที่กรุงเทพมหานคร ร่วมกับกระทรวงสาธารณสุข สํานักงานหลักประกันสุขภาพแห่งชาติ (สปสช.)  กรุงเทพมหานคร รวมทั้งทีมอาสาจากภาคประชาชน ซึ่งมั่นใจว่า ความสามัคคีของคนไทย จะเป็นพลังของชาติ ให้ไทยสามารถฝ่าวิกฤตโควิด-19 ครั้งนี้ไปได้" นายอนุชา ฯ  กล่าว
......
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" พอใจดัชนีความเชื่อมั่น SME เดือน พ.ย. เพิ่มขึ้นเกินระดับค่าฐานเป็นครั้งแรกที่ 50.5 ฝากผู้ประกอบการเฝ้าระวังโควิด-19 ในสถานประกอบการ
วันศุกร์ที่ 24 ธันวาคม 2564
โฆษกรัฐบาลเผย "นายกฯ" พอใจดัชนีความเชื่อมั่น SME  เดือน พ.ย. เพิ่มขึ้นเกินระดับค่าฐานเป็นครั้งแรกที่ 50.5  ฝากผู้ประกอบการเฝ้าระวังโควิด-19 ในสถานประกอบการ
โฆษกรัฐบาลเผย "นายกฯ" พอใจดัชนีความเชื่อมั่น SME  เดือน พ.ย. เพิ่มขึ้นเกินระดับค่าฐานเป็นครั้งแรกที่ 50.5  ฝากผู้ประกอบการเฝ้าระวังโควิด-19 ในสถานประกอบการ หวั่นเป็นปัจจัยลบต่อความเชื่อมั่นและกําลังการผลิต
วันนี้ 24 ธ.ค. 64นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่าพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมพอใจรับทราบรายงานดัชนีความเชื่อมั่นผู้ประกอบการ SME เดือน พ.ย. 2564 ปรับเพิ่มขึ้น มาอยู่ที่ระดับ 50.5 ปรับตัวเพิ่มขึ้นเกินระดับค่าฐานที่ 50 เป็นครั้งแรกตั้งแต่เกิดการระบาดของไวรัสโควิด-19 ตั้งแต่เม.ย. 64 เช่นเดียวกับความเชื่อมั่นฯ ผู้ประกอบการ SME รายภูมิภาค ปรับตัวเพิ่มขึ้นทุกภูมิภาค โดยเฉพาะ กรุงเทพฯ และปริมณฑล เพิ่มขึ้นจากเดือนก่อนหน้าที่ระดับ 46.1 มาอยู่ที่ 52.1 ซึ่งเป็นผลจากการผ่อนปรนให้มีการดําเนินธุรกิจมากขึ้น รวมถึงมาตรการกระตุ้นการใช้จ่ายของรัฐบาลที่มุ่งสนับสนุนผู้ประกอบการและธุรกิจรายย่อยทั้งนี้ สํานักงานส่งเสริมวิสาหกิจขนาดกลางและขนาดย่อมรายงานดัชนี SME ภาคการผลิต การค้า การบริการ และธุรกิจการเกษตร เพิ่มขึ้นมาอยู่ที่ระดับ 49.4, 49.5 , 51.1 และ 57.2 ตามลําดับ โดยภาคการบริการ มีการปรับเพิ่มขึ้นมากที่สุด ได้แก่ สาขาบริการการท่องเที่ยว การขนส่งมวลชน (ไม่ประจําทาง) บริการเสริมความงาม/สปา/นวดเพื่อสุขภาพ ร้านอาหาร บริการสันทนาการ/วัฒนธรรม/กีฬา และโรงแรม/ที่พัก ขณะที่ ภาคการบริการ มีการปรับตัวเพิ่มขึ้นมากที่สุด เมื่อเทียบกับภาคธุรกิจอื่นๆ ทั้งดัชนีด้านคําสั่งซื้อ ปริมาณการผลิต/การค้า/บริการ การลงทุน กําไร และการจ้างงาน เพิ่มขึ้นมาอยู่ที่ระดับ 55.7 53.0 52.5 52.6 และ 50.5 ตามลําดับ เป็นผลเนื่องมาจากนโยบายการเปิดประเทศรับนักท่องเที่ยวตั้งแต่วันที่ 1 พ.ย. 2564
นายธนกร ยังกล่าวถึงการคาดการณ์ดัชนีความเชื่อมั่นฯ ในอีก 3 เดือนข้างหน้าอยู่ที่ระดับ 58.1 จากแนวโน้มการขยายตัวของยอดขายสินค้าและการให้บริการที่เพิ่มขึ้นต่อเนื่อง
นายกรัฐมนตรี สั่งการให้ทุกหน่วยงานให้หมั่นประเมินและปรับปรุงมาตรการช่วยเหลือผู้ประกอบการ SME เพื่อเสริมแกร่งให้กลุ่มธุรกิจสามารถฟื้นตัว และกลับมาเติบโตได้ในระยะยาว ซึ่งล่าสุด กรมส่งเสริมอุตสาหกรรม (กสอ.) กระทรวงอุตสาหกรรม อนุมัติสินเชื่อพิเศษ “ดีพร้อมเปย์” กรอบวงเงิน 30 ล้านบาท เพื่อเป็นแหล่งเงินทุนหมุนเวียนในการประกอบกิจการ และต่อยอดธุรกิจ โดยมีกลุ่มเป้าหมายคือ ผู้ประกอบการวิสาหกิจขนาดกลางและขนาดย่อม (SME) ที่เข้าร่วมโครงการฯ อย่างไรก็ตาม นายกรัฐมนตรียังฝากถึงผู้ประกอบทุกไซส์ทุกกลุ่มอุตสาหกรรม ต้องเคร่งครัดมาตรการควบคุมโควิด-19 ป้องกันการแพร่ระบาดในสถานประกอบการ เพราะจะเป็นปัจจัยลบส่งผลต่อกําลังการผลิตและความเชื่อมั่นด้วย
รัฐบาลไทย-ข่าวทำเนียบรัฐบาล-นายกรัฐมนตรีพอใจภาพรวมเกษตรแปลงใหญ่ กำชับส่วนราชการสร้างความรู้ความเข้าใจที่ถูกต้อง ส่งเสริมเกษตรกรนำเทคโนโลยีและนวัตกรรมที่มีความหลากหลายมาประยุกต์ใช้พัฒนาศักยภาพสร้างความเข้มแข็ง
วันพุธที่ 6 กรกฎาคม 2565
นายกรัฐมนตรีพอใจภาพรวมเกษตรแปลงใหญ่ กําชับส่วนราชการสร้างความรู้ความเข้าใจที่ถูกต้อง ส่งเสริมเกษตรกรนําเทคโนโลยีและนวัตกรรมที่มีความหลากหลายมาประยุกต์ใช้พัฒนาศักยภาพสร้างความเข้มแข็ง
นายกรัฐมนตรีพอใจภาพรวมเกษตรแปลงใหญ่ กําชับส่วนราชการสร้างความรู้ความเข้าใจที่ถูกต้อง ส่งเสริมเกษตรกรนําเทคโนโลยีและนวัตกรรมที่มีความหลากหลายมาประยุกต์ใช้พัฒนาศักยภาพสร้างความเข้มแข็ง
วันนี้ (6 กรกฎาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่าตามข้อสั่งการของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เรื่อง ส่งเสริมระบบเกษตรแปลงใหญ่เพื่อลดต้นทุนการผลิตและเพิ่มผลผลิตต่อหน่วย กระทรวงเกษตรและสหกรณ์ร่วมกับกระทรวงพาณิชย์ กระทรวงมหาดไทย และหน่วยงานที่เกี่ยวข้องเดินหน้าขับเคลื่อนข้อสั่งการฯ ส่งเสริมการทําเกษตรกรรมแบบใหม่ตามแนวทางการตลาดนําการผลิตแบบครบวงจร สร้างการเชื่อมโยงตั้งแต่ต้นทาง กลางทาง และปลายทาง การลดต้นทุนการผลิตโดยส่งเสริมการรวมกลุ่มเกษตรแปลงใหญ่การใช้แผนที่เกษตรเพื่อการบริหารจัดการเชิงรุก (Agri-Map)
นางสาวรัชดาฯ กล่าวว่า กระทรวงเกษตรและสหกรณ์ ได้กําหนดแนวทางการพัฒนาของกระทรวง (Road map) ในเรื่อง ตลาดนําการผลิตและการลดต้นทุนการผลิต ด้วยการรวมแปลงเป็นแปลงใหญ่ก่อให้เกิดกิจกรรมลดต้นทุนการผลิต โดยข้อมูลล่าสุด (1 กรกฎาคม 2565) ได้รับรองและขึ้นทะเบียนแปลงใหญ่ทั้งสิ้น 8,942 แปลง เกษตรกร 496,559 ราย พื้นที่ 8,012,325 ไร่ ซึ่งจาการดําเนินการเกษตรแปลงใหญ่ พบว่ามีมูลค่าเพิ่มจากการลดต้นทุนการผลิต จํานวน 31,145.73 ล้านบาท เพิ่มผลผลิต จํานวน 40,429.37 ล้านบาท รวมทั้งสิ้น จํานวน 71,575.10 ล้านบาท สามารถพัฒนาคุณภาพเกษตรกรแปลงใหญ่ให้ได้รับรองมาตรฐานการผลิตสินค้า รวม 188,540 ราย
ในด้านการตลาด มีการเชื่อมโยงการตลาดของเกษตรกรสมาชิกแปลงใหญ่ ตลาดข้อตกลงล่วงหน้า จํานวน 921 แปลง ตลาดอื่น ๆ จํานวน 8,045 แปลง และตลาด Online จํานวน 489 แปลง และแปลงผักใหญ่ผักเชื่อมโยงกับ Modern Trade และตลาดออนไลน์ จํานวน 17 แปลง สําหรับแปลงที่มีศักยภาพได้พัฒนาต่อยอดสู่โครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ด้วยการประยุกต์ใช้เทคโนโลยีและนวัตกรรมที่เหมาะสม จํานวน 3,377 แปลงทั่วประเทศ
“นายกรัฐมนตรี พอใจผลการดําเนินงานตามนโยบายเกษตรแปลงใหญ่ เพื่อส่งเสริมการรวมกลุ่มเกษตรกร สร้างความเข้มแข็ง และพัฒนาเครือข่ายความร่วมมือระหว่างกลุ่มเกษตรกร วิสาหกิจชุมชน และสหกรณ์ รวมถึงเชื่อมโยงไปถึงผู้ประกอบการภาคเอกชนและหน่วยงานที่เกี่ยวข้อง ให้เกษตรกรสามารถลดต้นทุนการผลิต กําชับส่วนราชการสร้างความรู้ ความเข้าใจที่ถูกต้อง ส่งเสริมให้เกษตรกรมีการนําเทคโนโลยีและนวัตกรรมที่มีความหลากหลายมาประยุกต์ใช้ในการพัฒนาศักยภาพความเข้มแข็งในการบริหารจัดการแปลงใหญ่” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-รอง นรม. นายจุรินทร์ฯ นั่งประธาน แก้ไขปัญหาผลกระทบจากโครงการฝายราษีไศล กำชับ เร่งจ่ายค่าเยียวยาก่อนสิ้นปี 64
วันพุธที่ 3 พฤศจิกายน 2564
รอง นรม. นายจุรินทร์ฯ นั่งประธาน แก้ไขปัญหาผลกระทบจากโครงการฝายราษีไศล กําชับ เร่งจ่ายค่าเยียวยาก่อนสิ้นปี 64
รอง นรม. นายจุรินทร์ฯ นั่งประธาน แก้ไขปัญหาผลกระทบจากโครงการฝายราษีไศล  กําชับ เร่งจ่ายค่าเยียวยาก่อนสิ้นปี64
(3 พฤศจิกายน 2564) เวลา 13:30 น. ณ อาคารรัฐสภา นางสาวรัชดา ธนาดิเรก รองโฆษกรัฐบาล เปิดเผยว่า นายจุรินทร์ ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรี และรัฐมนตรีว่าการกระทรวงพาณิชย์ เป็นประธานการประชุมคณะกรรมการแก้ไขปัญหาผลกระทบจากโครงการฝายราษีไศล ครั้งที่ 2/2564 ที่ อาคารรัฐสภา โดยได้ พิจารณาและเห็นชอบใน 3 ประเด็น ได้แก่
1. พิจารณาอุทธรณ์การทําประโยชน์ตามหลักเกณฑ์มติคณะรัฐมนตรีเมื่อวันที่ 1 กุมภาพันธ์ 2543 ประกอบผลการประชุมร่วมระหว่างตัวแทนคณะกรรมการแก้ไขปัญหาฯ (ชุดใหญ่) กับคณะทํางานพิจารณาคําร้องคัดค้านฯ (อุทธรณ์) ทั้ง 3 จังหวัด เมื่อวันที่ 14 กรกฎาคม 2552 และตามความเห็นของคณะอนุกรรมการแก้ไขปัญหาฯ จังหวัดสุรินทร์ จํานวน 169 แปลง เนื้อที่ 701-3-85 ไร่ เป็นเงินจํานวน 22,462,800 บาท
2. ผลการตรวจสอบพิสูจน์สิทธิของราษฎรที่ได้ทําประโยชน์ตามหลักเกณฑ์มติคณะรัฐมนตรีเมื่อวันที่ 1 กุมภาพันธ์ 2543 และตามความเห็นของคณะอนุกรรมการแก้ไขปัญหาฯ จังหวัดสุรินทร์ จํานวน 196 แปลง เนื้อที่ 575-1-33 ไร่ เป็นเงินจํานวน 18,410,640 บาท
3. การจัดสรรที่ดินเพื่ออพยพราษฎรออกจากเขตน้ําท่วมเนื่องจากการก่อสร้างโครงการฝายราษีไศล มีมติพิจารณาตามความเห็นของประชาชนที่ได้รับความเดือดร้อนและได้รับผลกระทบจากการก่อสร้างนี้ให้คณะกรรมการแก้ไขปัญหาความเดือดร้อนของมวลชน กระทรวงเกษตรและสหกรณ์ เพื่อดําเนินการในส่วนที่ เกี่ยวข้องในการแก้ไขปัญหาให้กับประชาชนต่อไป
ทั้งนี้ ระหว่างการประชุมฯ นายจุรินทร์ ได้กําชับเรื่องการดําเนินการเบิกจ่ายค่าเยียวยา ซึ่งที่ประชุมมีมติพิจารณาเห็นชอบและให้ดําเนินการอย่างรวดเร็ว เพื่อช่วยเหลือผู้ที่ได้รับผลกระทบจากโครงการดังกล่าวภายในเดือนธันวาคม 2564
รัฐบาลไทย-ข่าวทำเนียบรัฐบาล-ก.แรงงาน เคาะมาตรการช่วยผู้ประกอบการ ลดเงินสมทบเข้ากองทุนเหลือ 0.5
วันจันทร์ที่ 29 สิงหาคม 2565
ก.แรงงาน เคาะมาตรการช่วยผู้ประกอบการ ลดเงินสมทบเข้ากองทุนเหลือ 0.5
คณะกรรมการส่งเสริมการพัฒนาฝีมือแรงงาน เคาะมาตรการช่วยเหลือสถานประกอบกิจการ มีมติเห็นชอบปรับลดการนําส่งเงินสมทบเข้ากองทุนพัฒนาฝีมือแรงงาน จากร้อยละ 1 เหลือร้อยละ 0.5
รัฐบาลไทย-ข่าวทำเนียบรัฐบาล-ประธานรัฐสภา ร่วมกับ พม. มอบหน้ากากอนามัยช่วยกลุ่มเปราะบางและเด็กป้องกันโควิด-19 ในพื้นที่ 3 จังหวัดภาคเหนือ พร้อมมอบนมผงสำหรับเด็ก พม. ปันสุข
วันจันทร์ที่ 27 กันยายน 2564
ประธานรัฐสภา ร่วมกับ พม. มอบหน้ากากอนามัยช่วยกลุ่มเปราะบางและเด็กป้องกันโควิด-19 ในพื้นที่ 3 จังหวัดภาคเหนือ พร้อมมอบนมผงสําหรับเด็ก พม. ปันสุข
ประธานรัฐสภา ร่วมกับ พม. มอบหน้ากากอนามัยช่วยกลุ่มเปราะบางและเด็กป้องกันโควิด-19 ในพื้นที่ 3 จังหวัดภาคเหนือ พร้อมมอบนมผงสําหรับเด็ก พม. ปันสุข
เมื่อวันที่ 26 ก.ย. 64นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า ด้วยสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้ส่งผลกระทบทั้งด้านเศรษฐกิจและสังคมต่อประชาชนทุกกลุ่มเป้าหมายในวงกว้างทั่วประเทศอย่างต่อเนื่องและมีแนวโน้มความรุนแรงเพิ่มมากขึ้น กระทรวง พม. จึงมีความห่วงใยกลุ่มเปราะบางที่มีความเสี่ยงสูง ได้แก่ เด็ก ผู้สูงอายุ คนพิการ คนเร่ร่อน คนไร้บ้าน ผู้ป่วยติดเตียง พ่อแม่เลี้ยงเดี่ยว และผู้ด้อยโอกาส ทั้งนี้ ในเบื้องต้น จึงจําเป็นต้องให้ความช่วยเหลือกลุ่มเปราะบางในการป้องกันการแพร่ระบาดของโควิด-19 ซึ่งวานนี้ (25 ก.ย. 64) นายชวน หลีกภัย ประธานรัฐสภาในฐานะประธานมูลนิธิเพื่อการศึกษาและสังคมพร้อมด้วยตน และคณะผู้บริหารกระทรวง พม. ได้บูรณาการร่วมกันลงพื้นที่ 3 จังหวัดภาคเหนือ ได้แก่ จังหวัดเชียงราย เชียงใหม่ และแม่ฮ่องสอน เพื่อมอบหน้ากากอนามัยสําหรับผู้ใหญ่ จังหวัดละ 10,000 ชิ้น รวมทั้งสิ้น 30,000 ชิ้น และหน้ากากอนามัยสําหรับเด็ก จังหวัดละ 2,000 ชิ้น รวมทั้งสิ้น 6,000 ชิ้น ให้กับผู้ว่าราชการจังหวัดและรองผู้ว่าราชการจังหวัด เพื่อส่งต่อให้พัฒนาสังคมและความมั่นคงของมนุษย์จังหวัดนําไปแจกจ่ายช่วยเหลือกลุ่มเปราะบางสําหรับป้องกันการแพร่ระบาดของโควิด-19 อีกทั้งได้มอบนมผงสําหรับเด็ก พม. ปันสุข เพื่อนําไปช่วยเหลือครอบครัวกลุ่มเปราะบางที่ขาดแคลน โดยเฉพาะครอบครัวแม่เลี้ยงเดี่ยว ทั้งนี้ อาสาสมัครพัฒนาสังคมและความมั่นคงของมนุษย์ (อพม.) ในพื้นที่จะช่วยแจกจ่ายอย่างทั่วถึงต่อไป
นางพัชรีกล่าวเพิ่มเติมว่า หากกลุ่มเปราะบางและประชาชนประสบปัญหาทางสังคมและได้รับความเดือดร้อนจากผลกระทบของโควิด-19 สามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสํานักงานพัฒนาสังคมและความมั่นคงของมนุษย์จังหวัด และ อาสาสมัครพัฒนาสังคมฯ (อพม.) ในพื้นที่
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี “อนาคต และโอกาสในการทำงานของคนพิการไทย ในทศวรรษหน้า” วันที่ 23 พฤศจิกายน 2564
วันอังคารที่ 23 พฤศจิกายน 2564
คํากล่าว พลเอก ประยุทธ์ จันทร์โอชา นายกรัฐมนตรี “อนาคต และโอกาสในการทํางานของคนพิการไทย ในทศวรรษหน้า” วันที่ 23 พฤศจิกายน 2564
คํากล่าว พลเอก ประยุทธ์ จันทร์โอชา นายกรัฐมนตรี “อนาคต และโอกาสในการทํางานของคนพิการไทย ในทศวรรษหน้า” วันที่ 23 พฤศจิกายน 2564
พี่น้องคนพิการที่รักทุกท่าน
ท่ามกลางการเปลี่ยนแปลงของเทคโนโลยี การเมือง เศรษฐกิจและสังคมของโลก โดยเฉพาะในช่วงการแพร่ระบาดของโรคติดเชื้อไวรัสโคโรนา 2019 ส่งผลกระทบในวงกว้าง ยิ่งเร่งให้ทุกประเทศเกิดการเปลี่ยนแปลงในทุกมิติเร็วมากยิ่งขึ้น รัฐบาลได้เล็งเห็นความสําคัญของการสร้างและพัฒนาทรัพยากรบุคคลให้มีความสามารถเท่าทันการเปลี่ยนแปลงที่เกิดขึ้น ซึ่งรวมไปถึงพี่น้องคนพิการทุกท่าน
ที่ผ่านมารัฐบาลได้มีมาตรการเร่งด่วนเพื่อช่วยเหลือเยียวยาพี่น้องคนพิการที่ได้รับผลกระทบจากสถานการณ์ดังกล่าว โดยมอบเงินช่วยเหลือเยียวยา การพักชําระหนี้ และการให้กู้ยืมเงินฉุกเฉินจากกองทุนส่งเสริมและพัฒนาคนพิการ โดยไม่ต้องมีผู้ค้ําประกันและไม่มีดอกเบี้ย พร้อมทั้งปรับเพิ่มสวัสดิการเบี้ยคนพิการจากคนละ 800 บาท เป็น 1,000 บาท เพื่อให้ทุกท่านสามารถผ่านพ้นสถานการณ์วิกฤตที่เกิดขึ้นได้
นอกจากนี้ รัฐบาลได้ศึกษาและผลักดันนโยบายเพื่อสร้างสภาพแวดล้อม ที่ทุกคนเข้าถึงและใช้ประโยชน์ได้ ซึ่งถือเป็นหนึ่งในแผนการปฏิรูปประเทศตามยุทธศาสตร์ชาติ 20 ปี และเป็นไปตามเป้าหมายการพัฒนาที่ยั่งยืนของสหประชาชาติ ที่มีเจตนารมณ์อย่างชัดเจนว่า เราจะ “ไม่ทิ้งใครไว้ข้างหลัง” เพื่อสร้างความเสมอภาคเท่าเทียมให้แก่กลุ่มเปราะบางทุกกลุ่ม
โอกาสนี้ ผมขอชื่นชมกระทรวงพัฒนาสังคมและความมั่นคงของมนุษย์ และภาคเอกชนที่ได้เล็งเห็นถึงศักยภาพของผู้พิการที่ไม่ได้ด้อยไม่กว่าคนปกติ และได้ร่วมกันขับเคลื่อนการนําเทคโนโลยีขั้นสูงมาเสริมสร้างประสิทธิภาพการทํางานของพี่น้องคนพิการ และส่งเสริมให้ได้แสดงความรู้ความสามารถของตน โดยผมหวังเป็นอย่างยิ่งว่าพี่น้องผู้พิการทุกท่านจะใช้โอกาสดังกล่าวในการเรียนรู้และพัฒนาตน เพื่อสร้างความมั่นคงทางอาชีพ และเป็นส่วนหนึ่งในการพัฒนาประเทศชาติของเราต่อไป
สุดท้ายนี้ ผมขออาราธนาคุณพระศรีรัตนตรัย และสิ่งศักดิ์สิทธิ์ที่ท่านเคารพนับถือ อีกทั้งเดชะพระบารมีแห่งองค์พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี โปรดดลบันดาลประทานพรให้พี่น้องผู้พิการ และผู้มีส่วนร่วมในโครงการทุกท่าน ประสบแต่ความสุข ความเจริญ และขอให้การจัดงานสําเร็จตามวัตถุประสงค์ทุกประการ
สวัสดีครับ
รัฐบาลไทย-ข่าวทำเนียบรัฐบาล-ปลัดฯ กอบชัย เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดำเนินพร้อมด้วยสมเด็จพระนางเจ้าฯ พระบรมราชินี ไปในการพระราชกุศลทักษิณานุปทานและพระราชพิธีฉัตรมงคล
วันพุธที่ 4 พฤษภาคม 2565
ปลัดฯ กอบชัย เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดําเนินพร้อมด้วยสมเด็จพระนางเจ้าฯ พระบรมราชินี ไปในการพระราชกุศลทักษิณานุปทานและพระราชพิธีฉัตรมงคล
ปลัดฯ กอบชัย เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดําเนินพร้อมด้วยสมเด็จพระนางเจ้าฯ พระบรมราชินี ไปในการพระราชกุศลทักษิณานุปทานและพระราชพิธีฉัตรมงคล
ปลัดฯ กอบชัย เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดําเนินพร้อมด้วยสมเด็จพระนางเจ้าฯ พระบรมราชินี ไปในการพระราชกุศลทักษิณานุปทานและพระราชพิธีฉัตรมงคล
วันนี้ (3 พฤษภาคม 2565) เวลา 17.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดําเนินพร้อมด้วยสมเด็จพระนางเจ้าฯ พระบรมราชินี ไปในการพระราชกุศลทักษิณานุปทานและพระราชพิธีฉัตรมงคล พฤษภาคม พุทธศักราช 2565 ณ พระที่นั่งอมรินทรวินิจฉัย ในพระบรมมหาราชวัง
#กระทรวงอุตสาหกรรม
#พระราชพิธีฉัตรมงคล2565
รัฐบาลไทย-ข่าวทำเนียบรัฐบาล-ปลัด วธ. เป็นประธานสักการะพระพุทธสิริวัฒนธรรโมภาส พระพุทธรูปประจำกระทรวง ไหว้ศาลพระภูมิ และศาลตายาย
วันจันทร์ที่ 28 มิถุนายน 2564
ปลัด วธ. เป็นประธานสักการะพระพุทธสิริวัฒนธรรโมภาส พระพุทธรูปประจํากระทรวง ไหว้ศาลพระภูมิ และศาลตายาย
พิธีอัญเชิญพระพุทธรูปประดิษฐาน ณ อาคารที่ทําการชั่วคราวหลังใหม่ของกองพิธีการศพที่ได้รับพระราชทาน
วันที่ ๒๘ มิถุนายน ๒๕๖๔ เวลา ๐๗.๔๕ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานสักการะพระพุทธสิริวัฒนธรรโมภาส พระพุทธรูปประจํากระทรวง ไหว้ศาลพระภูมิ และศาลตายาย จากนั้น อัญเชิญพระพุทธรูปประดิษฐาน ณ อาคารที่ทําการชั่วคราวหลังใหม่ของกองพิธีการศพที่ได้รับพระราชทาน โดยมีนายประสพ เรียงเงิน รองปลัดกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา ผู้บริหาร ข้าราชการ และเจ้าหน้าที่ที่เกี่ยวข้องเข้าร่วม ณ อาคารวัฒนธรรมวิศิษฏ์ และอาคารที่ทําการชั่วคราวหลังใหม่ของกองพิธีการศพที่ได้รับพระราชทาน กระทรวงวัฒนธรรม
รัฐบาลไทย-ข่าวทำเนียบรัฐบาล-บขส. ปรับรถร่วมฯ ขายตั๋วเกินราคา 5,000 บาท พร้อมเพิ่มโทษพักใช้รถอีก 15 วัน
วันอาทิตย์ที่ 28 พฤศจิกายน 2564
บขส. ปรับรถร่วมฯ ขายตั๋วเกินราคา 5,000 บาท พร้อมเพิ่มโทษพักใช้รถอีก 15 วัน
...
ตามที่มีผู้โดยสารร้องเรียน ประเด็น "VIP ทิพย์ จองตั๋วรถร่วมฯ 32 ที่นั่ง ปรากฎว่าได้นั่งรถ ที่ไม่ใช่แบบที่ระบุไว้ ทั้งที่มีการจองตั๋วจ่ายเงินเรียบร้อย"
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม ขอแจ้งว่า บขส. ในฐานะผู้กํากับดูแลการให้บริการของรถร่วมเอกชน ได้รับทราบเรื่องร้องเรียนดังกล่าว และได้มอบหมายนางวราภรณ์ ชัยฤกษ์ รองกรรมการผู้จัดการใหญ่ ฝ่ายบริหารการเดินรถ บขส. ดําเนินการตรวจสอบข้อเท็จจริงทันที
พบว่า รถร่วมฯ คันดังกล่าว เป็นของ บริษัท ไทยศรีราม และได้กระทําผิดจริง ฐานจําหน่ายตั๋วเกินราคา จึงได้ดําเนินการตามระเบียบของบริษัทฯ โดยปรับเป็นเงิน 5,000 บาท และให้เพิ่มโทษหยุดพักรถ โดยห้ามนํารถมาวิ่ง เป็นเวลา 15 วัน
ทั้งนี้ กระทรวงคมนาคม และ บขส. ขออภัยต่อเหตุการณ์ที่เกิดขึ้น และได้กําชับไปยังผู้ประกอบการรถร่วมฯ ให้ปฏิบัติตามกฏระเบียบฯ อย่างเคร่งครัด เพื่อประโยชน์สูงสุดของผู้ใช้บริการ
สอบถามข้อมูลการเดินทางและร้องเรียนบริการได้ที่ call center 1490 เรียก บขส.
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงคมนาคม มอบกรมการขนส่งทางบกช่วยเหลือกลุ่มผู้ขับรถแท็กซี่ - รถจักรยานยนต์รับจ้าง อายุเกิน 65 ปี ใน 29 จังหวัด ตามประกาศ ศบค.
วันพฤหัสบดีที่ 14 ตุลาคม 2564
รัฐมนตรีว่าการกระทรวงคมนาคม มอบกรมการขนส่งทางบกช่วยเหลือกลุ่มผู้ขับรถแท็กซี่ - รถจักรยานยนต์รับจ้าง อายุเกิน 65 ปี ใน 29 จังหวัด ตามประกาศ ศบค.
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ตามที่นายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการให้กรมการขนส่งทางบก (ขบ.) จัดทําโครงการเพื่อให้ความช่วยเหลือกลุ่มอาชีพผู้ขับรถแท็กซี่และรถจักรยานยนต์สาธารณะที่มีอายุเกิน 65 ปี ที่ไม่สามารถสมัครเป็นผู้ประกันตนตามพระราชบัญญัติประกันสังคม พ.ศ. 2533 ได้ โดยเมื่อวันที่ 12 ตุลาคม 2564 คณะรัฐมนตรีได้มีมติเห็นชอบโครงการช่วยเหลือกลุ่มอาชีพผู้ขับรถแท็กซี่ และรถจักรยานยนต์สาธารณะที่มีอายุเกิน 65 ปี ซึ่งได้รับผลกระทบจากการแพร่ระบาดของโรคติดเชื้อไวรัส COVID-19 ในพื้นที่ควบคุมสูงสุดและเข้มงวด 29 จังหวัดแล้ว โดยเงื่อนไขสําหรับผู้ที่จะได้รับเงินช่วยเหลือตามโครงการนี้ต้องเป็นผู้ขับรถแท็กซี่ และรถจักรยานยนต์สาธารณะที่มีอายุเกิน 65 ปี ก่อนวันที่ 11 สิงหาคม 2564 มีศักยภาพในการขับรถมีใบอนุญาตขับรถสาธารณะ และบัตรประจําตัวผู้ขับรถสาธารณะ รถที่ใช้ประกอบอาชีพต้องชําระภาษีครบถ้วน มีรายชื่อในฐานข้อมูลของ ขบ. และไม่เป็นผู้ประกันตนตามมาตรา 33 มาตรา 39 และมาตรา 40 แห่งพระราชบัญญัติประกันสังคม พ.ศ. 2533 และที่แก้ไขเพิ่มเติม กรณีรถเช่าต้องยืนยันทะเบียนรถและผู้ให้เช่าโดย ขบ. จะทําการตรวจสอบก่อนรับสิทธิ แบ่งเป็นการช่วยเหลือผู้ขับรถแท็กซี่และรถจักรยานยนต์สาธารณะ ที่ประกอบอาชีพใน 13 จังหวัด ตามข้อกําหนดฉบับที่ 25 และฉบับที่ 28 จะได้รับเงินช่วยเหลือในอัตรา10,000 บาทต่อคน (กรุงเทพมหานคร นครปฐม นนทบุรี ปทุมธานี สมุทรปราการ สมุทรสาคร ฉะเชิงเทรา ชลบุรี พระนครศรีอยุธยา นราธิวาส ปัตตานี ยะลา สงขลา) และการช่วยเหลือผู้ขับรถแท็กซี่และรถจักรยานยนต์สาธารณะที่ประกอบอาชีพใน 16 จังหวัด ตามข้อกําหนดฉบับที่ 30 จะได้รับเงินช่วยเหลือในอัตรา 5,000 บาทต่อคน (กาญจนบุรี ตาก นครนายก นครราชสีมา ประจวบคีรีขันธ์ ปราจีนบุรี เพชรบุรี เพชรบูรณ์ ระยอง ราชบุรี ลพบุรี สิงห์บุรี สมุทรสงคราม สระบุรี สุพรรณบุรี อ่างทอง) โดยจ่ายเงินผ่านบัญชีพร้อมเพย์เฉพาะการผูกบัญชี พร้อมเพย์กับเลขบัตรประจําตัวประชาชน 2 รอบ ดังนี้
- รอบที่ 1 ระหว่างวันที่ 8 - 12 พฤศจิกายน 2564 สําหรับรถจักรยานยนต์สาธารณะและรถแท็กซี่ส่วนบุคคล
- รอบที่ 2 ระหว่างวันที่ 22 - 26 พฤศจิกายน 2564 สําหรับรถแท็กซี่ที่เช่าขับ
อธิบดีกรมการขนส่งทางบก กล่าวเพิ่มเติมว่า ผู้ที่มีสิทธิได้รับเงินช่วยเหลือตามโครงการดังกล่าว ต้องลงทะเบียนขอรับสิทธิช่วยเหลือด้วยตนเอง ระหว่างวันที่ 25 ตุลาคม - 5 พฤศจิกายน 2564 ในวันและเวลาราชการ ณ อาคาร 6 ชั้น 7 ขบ. กลุ่มวิชาการขนส่ง สํานักงานขนส่งกรุงเทพมหานครพื้นที่ 1 - 4 และกลุ่มวิชาการขนส่ง สํานักงานขนส่งจังหวัดทั่วประเทศ พร้อมเอกสารตามที่กําหนด ได้แก่ ใบคําขอเพื่อรับสิทธิช่วยเหลือ (รับที่จุดลงทะเบียน) บัตรประจําตัวประชาชน ใบอนุญาตขับรถสาธารณะ บัตรประจําตัวผู้ขับรถสาธารณะ และเพื่อป้องกันการแพร่กระจายของโรคติดเชื้อไวรัส COVID-19 ขอให้ผู้ขับรถแท็กซี่และรถจักรยานยนต์สาธารณะที่มีสิทธิได้รับเงินช่วยเหลือ จองคิวออนไลน์ล่วงหน้าเพื่อมาดําเนินการผ่านแอปพลิเคชัน DLT Smart Queue หรือเว็บไซต์ https://gecc.dlt.go.th/ ตั้งแต่วันที่ 18 ตุลาคม - 5 พฤศจิกายน 2564
รัฐบาลไทย-ข่าวทำเนียบรัฐบาล-​PM thanks U.S. for handing over additional COVID-19 diagnostic and vaccine delivery supplies
วันพุธที่ 9 กุมภาพันธ์ 2565
​PM thanks U.S. for handing over additional COVID-19 diagnostic and vaccine delivery supplies
​PM thanks U.S. for handing over additional COVID-19 diagnostic and vaccine delivery supplies
February 9, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha thanked the U.S. Government and Mr. Michael Heath, Chargé d' Affaires a.i. of the U.S. Mission in Thailand, for handing over additional COVID-19 diagnostic and vaccine delivery supplies, worth over $1.5 million (49.5 million baht), to help Thailand fight COVID-19. This gesture reflects friendship and close relations between the two countries and commitment of the Government of both Thailand and the U.S. in fighting the COVID-19 pandemic together.
The supplies provided on behalf of the United States Agency for International Development (USAID) include reagents for Real-Time RT-PCR diagnostic tests, next generation sequencing for variant detection, vaccine delivery supplies, and personal protective equipment. Deputy Prime Minister and Minister of Public Health, Anutin Charnvirakul represented the Thai Government to receive the COVID-19 diagnostic and vaccine delivery supplies on February 7, 2022.
To date, USAID has provided more than $12.4 million (409 million baht) in COVID-19 assistance, and sustained support to boost Thailand’s diagnostic capacity for emerging infectious diseases of pandemic potential. At the inception of the pandemic, more than a decade of USAID support in partnership with Thailand for detection of emerging viruses contributed to Thailand’s confirmation of the first traveler-imported COVID-19 case. USAID also provided personal protective equipment for Thai health workers; reached more than 117,000 migrants and persons from high-risk communities with vital COVID-19 information; and strengthened diagnostic and testing surge capacity.
According to the Government Spokesperson, U.S. long-term support and provision of supplies have helped enhance Thailand’s public healthcare capacity in handling emerging infectious diseases, and contributed to the more efficient response to the COVID-19 pandemic. The Thai Government would ensure proper management and distribution of the provided supplies for the best interest of the Thai people.
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" สั่งคุมเข้มระบบขนส่ง การจราจร และมาตรการป้องกันโควิด-19 ตั้งแต่วันนี้ เตรียมรองรับการเดินทางของพี่น้องประชาชนในสัปดาห์สุดท้ายของปืนี้
วันอังคารที่ 28 ธันวาคม 2564
โฆษกรัฐบาลเผย "นายกฯ" สั่งคุมเข้มระบบขนส่ง การจราจร และมาตรการป้องกันโควิด-19   ตั้งแต่วันนี้  เตรียมรองรับการเดินทางของพี่น้องประชาชนในสัปดาห์สุดท้ายของปืนี้
โฆษกรัฐบาลเผย "นายกฯ" สั่งคุมเข้มระบบขนส่ง การจราจร และมาตรการป้องกันโควิด-19   ตั้งแต่วันนี้  เตรียมรองรับการเดินทางของพี่น้องประชาชนในสัปดาห์สุดท้ายของปืนี้
วันนี้ 27 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงการเดินทางของพี่น้องประชาชนในสัปดาห์สุดท้ายของปืนี้ ซึ่งคาดจะมีการเดินทางข้ามจังหวัด/พื้นที่จํานวนมาก จึงขอให้กระทรวงสาธารณสุขประสานกระทรวงคมนาคม บริษัทขนส่งทางบก (บขส.) เตรียมมาตรการรองรับประชาชนที่จะมาใช้บริการขนส่งสาธารณะ โดยกระทรวงสาธารณสุขแนะนําว่า กรณีรถโดยสารที่ต้องใช้เวลาเดินทางเกิน 4 ชั่วโมงขึ้นไป ควรมีการตรวจ ATK ผู้โดยสารก่อนขึ้นรถทุกคน ส่วนผู้โดยสารต้องสวมหน้ากากอนามัยหรือหน้ากากผ้า ขณะใช้บริการทั้งที่สถานีขนส่งและบนรถโดยสารตลอดการเดินทาง สําหรับพนักงานขับรถและพนักงานบริการจะต้องมีการตรวจ ATK ก่อนปฏิบัติงาน ตามมาตรการเฝ้าระวังโควิด-19
นอกจากนี้ ยังมอบหมายให้กระทรวงคมนาคมเตรียมรองรับการเดินทางตั้งแต่ 29 ธันวาคม 2564 - 4 มกราคม 2565 รวมระยะเวลา 7 วัน ติดตามการใช้เส้นทางจราจรทางถนน ให้มีความคล่องตัว ไม่ติดขัดด้วย นายธนกร กล่าวว่า นายกรัฐมนตรีหวังว่า ปีนี้จะสามารถลดจํานวนการเกิดอุบัติเหตุ และลดความสูญเสียชีวิตและทรัพย์สินของประชาชนให้มากที่สุด ควบคู่กับการป้องกันการแพร่ระบาดของโรคติดเชื้อไวรัสโคโรนา 2019 (COVID – 19) ด้วย ทั้งนี้ บริษัท ขนส่ง จํากัด (บขส.) คาดการณ์ว่าจะมีผู้โดยสารใช้บริการเพิ่มประมาณ 30% จากในช่วงปีใหม่ 64 โดยคาดว่าในช่วงเทศกาลปีใหม่ 2565 นี้ เที่ยวไประหว่างวันที่ 28 – 30 ธันวาคม 2564 จะมีผู้ใช้บริการเฉลี่ยวันละ 60,000 คน ใช้รถโดยสาร (รถ บขส. รถร่วม,รถตู้) เฉลี่ยวันละ 4,700 เที่ยว ส่วนเที่ยวกลับระหว่างวันที่ 2 – 3 มกราคม 2565 คาดว่าจะมีผู้โดยสารใช้บริการเฉลี่ยวันละ 50,000 คน ใช้รถโดยสารประมาณ 4,500 เที่ยว ซึ่ง บขส. พร้อมให้บริการด้วยรถโดยสารที่มีคุณภาพ ได้มาตรฐานความปลอดภัยด้านสุขอนามัย SHA Plus และจัดการเดินรถตามมาตรการสาธารณสุขอย่างเคร่งครัดด้วย
"นายกรัฐมนตรียังแนะนําประชาชนให้วางแผนการเดินทางล่วงหน้า เหลื่อมเวลาการเดินทางในเส้นทางเข้า - ออกกรุงเทพมหานคร เพื่อกระจายปริมาณจราจรบนถนน และหลีกเลี่ยงปัญหาการจราจรติดขัดในช่วงเทศกาลปีใหม่ พร้อมฝากความห่วงใยผู้ขับขี่ยานยนต์ทุกประเภท ให้มีสติ ไม่ขับรถเร็ว เมาไม่ขับ เพื่อให้ถึงที่หมายด้วยความปลอดภัย ที่สําคัญทุกคนต้องป้องกันตัวเองแบบครอบจักรวาลตลอดเวลา ช่วยกันลดทั้งความเสี่ยงในการแพร่/รับเชื้อไวรัสโควิด-19 และลดอุบัติเหตุในช่วงเทศกาลปีใหม่นี้ด้วย" นายธนกร กล่าว ///////
รัฐบาลไทย-ข่าวทำเนียบรัฐบาล-ถกแก้ปัญหา "สลากกินแบ่งรัฐบาลเกินราคา" ตั้งชุดปฏิบัติการ ปรับเงื่อนไขการทำสัญญาผู้ค้าสลาก - บทลงโทษ
วันอังคารที่ 1 กุมภาพันธ์ 2565
ถกแก้ปัญหา "สลากกินแบ่งรัฐบาลเกินราคา" ตั้งชุดปฏิบัติการ ปรับเงื่อนไขการทําสัญญาผู้ค้าสลาก - บทลงโทษ
.....
นายอนุชา นาคาศัย รัฐมนตรีประจําสํานักนายกรัฐมนตรี เผยถึงผลการประชุมคณะกรรมการแก้ไขปัญหาผู้ที่ได้รับความเดือดร้อนจากการเสนอขายหรือขายสลากกินแบ่งรัฐบาลในราคาเกินกว่าที่กําหนดในสลากกินแบ่งรัฐบาล ครั้งที่ 1/2565 สรุปสาระสําคัญ ดังนี้
.
คณะกรรมการฯ ได้พิจารณาถึงระบบการจําหน่ายสลาก ปัญหาและสาเหตุที่ทําให้เกิดการขายสลากเกินราคา รวมถึงการคัดเลือกผู้ค้ารายย่อยใหม่ จํานวน 2 แสนราย ขั้นตอนต่อไป สํานักงานสลากกินแบ่งรัฐบาลจะนํารายชื่อมาเสนอต่อคณะกรรมการฯ เพื่อคัดกรองความเหมาะสม
.
ที่ประชุมยังได้เสนอให้ปรับปรุงกฎหมายควบคุมการค้าสลากเกินราคา เนื่องจากกฎหมายปัจจุบันที่บังคับใช้นั้น มีความล้าสมัย แต่ด้วยระยะเวลาในการปรับปรุงกฎหมายอาจใช้เวลานาน จึงเห็นชอบให้มีการกําหนดเงื่อนไขการทําสัญญาผู้ค้าสลาก และกําหนดบทลงโทษ เช่น การปรับ หรือตัดสิทธิ์ เป็นต้น
.
นอกจากนี้ ได้แต่งตั้งหัวหน้าชุดเฉพาะกิจในการตรวจสอบและติดตามผู้ค้าสลากเกินราคา รวมทั้งแต่งตั้งคณะอนุกรรมการ 3 คณะ เพื่อขับเคลื่อนการดําเนินงานเชิงรุก
.
อ่านเพิ่มเติม คลิกhttps://www.thaigov.go.th/news/contents/details/51098
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองปลัดฯวรวรรณ เข้าร่วมประชุมเตรียมการ ผลิตรายการวิทยุ“คุยเรื่องบ้าน คุยเรื่องเมือง คุยทุกเรื่องกับรัฐมนตรี”
วันจันทร์ที่ 6 มิถุนายน 2565
รองปลัดฯวรวรรณ เข้าร่วมประชุมเตรียมการ ผลิตรายการวิทยุ“คุยเรื่องบ้าน คุยเรื่องเมือง คุยทุกเรื่องกับรัฐมนตรี”
รองปลัดฯวรวรรณ เข้าร่วมประชุมเตรียมการ ผลิตรายการวิทยุ“คุยเรื่องบ้าน คุยเรื่องเมือง คุยทุกเรื่องกับรัฐมนตรี”
วันนี้ (6 มิถุนายน 2565) เวลา 14.00น. นางวรวรรณ ชิตอรุณ รองปลัดกระทรวงอุตสาหกรรม เข้าร่วมประชุมเตรียมการผลิตรายการวิทยุ“คุยเรื่องบ้าน คุยเรื่องเมือง คุยทุกเรื่องกับรัฐมนตรี” อากาศทางสถานีวิทยุกระจายเสียงแห่งประเทศไทย ในรูปแบบการพูดคุยแบบสบายๆ สไตล์ “เล่าสู่กันฟัง” เพื่อสร้างความรู้ ความเข้าใจในภารกิจสําคัญของแต่ละกระทรวง ผ่านการพูดคุยที่เน้นสร้างความใกล้ชิดระหว่างประชาชนกับคณะรัฐมนตรี ตลอดจนรับฟังปัญหาและให้ความช่วยเหลือประชาชน ผ่านโปรแกรม ZOOM MEETING ณ ห้องประชุม อก.2 กระทรวงอุตสาหกรรม
รัฐบาลไทย-ข่าวทำเนียบรัฐบาล-"สุริยะ" ย้ำมหกรรม Motor Expo คุมเข้มมาตรการป้องกันโควิดก่อนเข้างาน
วันเสาร์ที่ 4 ธันวาคม 2564
"สุริยะ" ย้ํามหกรรม Motor Expo คุมเข้มมาตรการป้องกันโควิดก่อนเข้างาน
ชี้รถยนต์ EV ได้รับความนิยมสูง ตอบโจทย์ลดโลกร้อนที่รัฐบาลผลักดัน
วันนี้ (4 ธันวาคม 2564) เวลา 14.00 น. ณ อิมแพค ชาเลนเจอร์ 1-3 เมืองทองธานี นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เดินทางลงพื้นที่ตรวจเยี่ยมกิจกรรมการจัดงานมหกรรมยานยนต์ ครั้งที่ 38 หรือ Motor Expo 2021 ซึ่งจัดขึ้นระหว่างวันที่ 1-12 ธันวาคม 2564 โดยรัฐมนตรีว่าการกระทรวงอุตสาหกรรมและคณะ ได้เยี่ยมชมการจัดแสดงรถยนต์ของบริษัทรถยนต์ชั้นนํา อาทิ บริษัท มิตซูบิชิ มอเตอร์ส (ประเทศไทย) จํากัด บริษัท และบริษัท เกรท วอลล์ มอเตอร์ แมนูแฟคเจอริ่ง (ประเทศไทย) จํากัด เป็นต้น โดยได้พบปะคณะผู้บริหาร และเข้าตรวจสอบสมรรถภาพของยานยนต์
.
รัฐมนตรีว่าการกระทรวงอุตสาหกรรม กล่าวว่า นอกจากได้ลงพื้นที่ติดตามการจัดงานมหกรรมแล้ว ตนยังได้เยี่ยมให้กําลังใจผู้ประกอบการ ซึ่งที่ผ่านมาผู้ประกอบการยานยนต์เป็นอีกหนึ่งกลุ่มที่ได้รับผลกระทบจากสถานการณ์แพร่ระบาดโควิด-19 ทางรัฐบาลมีความเป็นห่วงเพราะอุตสาหกรรมยานยนต์เป็นอุตสาหกรรรมที่สร้างเม็ดเงินให้ประเทศเป็นจํานวนมาก นอกจากนี้ตนยังได้ติดตามมาตรการป้องกันการระบาดเชื้อไวรัสโควิด-19 ซึ่งพบว่ามีความเข้มงวด โดยก่อนเข้างานต้องมีการลงทะเบียน และอนุญาตให้เฉพาะผู้ที่ได้รับวัคซีน 2 เข็มขึ้นไปเท่านั้น สําหรับผู้ที่ยังได้รับวัคซีนไม่ครบ ต้องเข้ารับการตรวจ ATK ก่อนเข้างาน ซึ่งการจัดงานมหกรรมครั้งนี้นับว่าเป็นการจัดกิจกรรมขนาดใหญ่ที่มีการบริหารจัดการได้ดี แสดงให้เห็นถึงความพร้อมของประเทศไทยรองรับนโยบายการเปิดประเทศ
.
รัฐมนตรีว่าการกระทรวงอุตสาหกรรม กล่าวเพิ่มเติมว่า ไฮไล้ท์ของงานในปีนี้คือการที่ผู้ประกอบการหลายค่ายนํารถยนต์พลังงานไฟฟ้า 100% หรือ EV(Electric Vehicle) มาจัดแสดง ซึ่งเป็นไปตามจุดประสงค์ของรัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ในการกระตุ้นการใช้รถยนต์พลังงานไฟฟ้าเพื่อลดมลพิษและสภาวะโลกร้อนที่เป็นปัญหาระดับโลก
.
สําหรับการจัดงานในปีนี้มีผู้เข้าร่วมแสดงสินค้าทั้งสิ้น แบ่งเป็นรถยนต์ 32 ผู้ผลิต จาก 9 ประเทศ รถจักรยานยนต์ 12 ผู้ผลิต จาก 7 ประเทศ และอุปกรณ์ที่เกี่ยวข้องกับยานยนต์ กว่า 300 รายการ รวมทั้งมีกิจกรรมพิเศษสําหรับผู้เข้าชมงานอีกมากมาย
รัฐบาลไทย-ข่าวทำเนียบรัฐบาล-เพิ่ม "จุฬาภรณ์ลิขิต" เป็นฟอนต์มาตรฐานราชการไทย
วันพฤหัสบดีที่ 8 กรกฎาคม 2564
เพิ่ม "จุฬาภรณ์ลิขิต" เป็นฟอนต์มาตรฐานราชการไทย
....
แต่เดิม ฟอนต์มาตรฐานสําหรับใช้ในหน่วยงานราชการไทยมี 13 แบบ สําหรับจัดทําเอกสารราชการ เอกสารวิชาการต่าง ๆ
.
ล่าสุด ครม. ได้เพิ่มชุดแบบอักษรแบบที่ 14 ซึ่งเป็นชุดอักษรพระราชทาน ชื่อว่า “จุฬาภรณ์ลิขิต” โดยให้เพิ่มเข้าไปในระบบปฏิบัติการ Thai OS และให้ถือเป็นมาตรฐานของหน่วยงานภาครัฐทุกหน่วย ภายในปี 2564
สําหรับชุดแบบอักษรดังกล่าว จัดทําเพื่อเป็นการจารึกพระนาม เนื่องในวโรกาสครบรอบ 64 พรรษา ของศาสตราจารย์ ดร.สมเด็จพระเจ้าน้องนางเธอเจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี และในวโรกาสที่ทรงสําเร็จการศึกษาหลักสูตรปรัชญาดุษฎีบัณฑิต สาขาวิชาทัศนศิลป์ คณะจิตรกรรม
.
สามารถดาวน์โหลดชุดแบบอักษรพระราชทาน ได้ที่ https://www.cra.ac.th/th/download_fonts
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-“อนุทิน” รับมอบ หน้ากาก N95 จากภาคเอกชน
วันอังคารที่ 2 พฤศจิกายน 2564
“อนุทิน” รับมอบ หน้ากาก N95 จากภาคเอกชน
รองนายกรัฐมนตรีและรัฐมนตรีว่าการกระทรวงสาธารณสุข รับมอบหน้ากาก N95 จํานวน 300,000 ชิ้น จากบริษัทซิน เคอ หยวน สตีล จํากัด สนับสนุนบุคลากรทางการแพทย์ในการปฏิบัติภารกิจดูแลและป้องกันโรคโควิด 19
วันนี้ (2 พฤศจิกายน 2564) ที่สํานักงานปลัดกระทรวงสาธารณสุข จ.นนทบุรี นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข และคณะผู้บริหาร รับมอบหน้ากาก N95 จํานวน 300,000 ชิ้น จาก คุณ เฉิน หลินฟง รองผู้จัดการใหญ่ และพลเอกวิสิษฐ แจ้งประจักษ์ ที่ปรึกษา บริษัทซิน เคอ หยวน สตีล จํากัด เพื่อสนับสนุนบุคลากรทางการแพทย์ในการปฏิบัติภารกิจดูแลและป้องกันโรคโควิด 19
นายอนุทินกล่าวว่า ขอขอบคุณผู้มีจิตศรัทธา ที่มอบสิ่งของที่จําเป็นและมีประโยชน์อย่างมากในการดูแลรักษาผู้ป่วยโรคโควิด 19 ให้บุคลากรทางการแพทย์นําไปใช้ป้องกันตนเองเพื่อความปลอดภัยในขณะปฏิบัติงาน ได้เป็นอย่างดี ช่วยสร้างความมั่นใจในการดูแลผู้ป่วยได้อย่างเต็มที่และมีประสิทธิภาพ กระทรวงสาธารณสุขจะเร่งดําเนินการส่งมอบไปยังสถานพยาบาล/รพ.สต.ที่อยู่ห่างไกล นําไปใช้ให้เกิดประโยชน์สูงสุดโดยเร็วต่อไป
*********************************** 2 พฤศจิกายน 2564
รัฐบาลไทย-ข่าวทำเนียบรัฐบาล-รปอ.ภานุวัฒน์ ร่วมเป็นเกียรติในพิธีลงนามบันทึกข้อตกลงความร่วมมือการจัดตั้งสถาบันวิศวกรรมปัญญาประดิษฐ์
วันจันทร์ที่ 9 พฤษภาคม 2565
รปอ.ภานุวัฒน์ ร่วมเป็นเกียรติในพิธีลงนามบันทึกข้อตกลงความร่วมมือการจัดตั้งสถาบันวิศวกรรมปัญญาประดิษฐ์
รปอ.ภานุวัฒน์ ร่วมเป็นเกียรติในพิธีลงนามบันทึกข้อตกลงความร่วมมือการจัดตั้งสถาบันวิศวกรรมปัญญาประดิษฐ์
รปอ.ภานุวัฒน์ ร่วมเป็นเกียรติในพิธีลงนามบันทึกข้อตกลงความร่วมมือการจัดตั้งสถาบันวิศวกรรมปัญญาประดิษฐ์
วันนี้ (9 พฤษภาคม 2565) นายภานุวัฒน์ ตริยางกูรศรี รองปลัดกระทรวงอุตสาหกรรม ร่วมเป็นเกียรติในพิธีลงนามบันทึกข้อตกลงความร่วมมือการจัดตั้งสถาบันวิศวกรรมปัญญาประดิษฐ์ (AI Engineering Institute;AIEI) ซึ่งจัดตั้งขึ้นเพื่อเป็นแกนกลางในการช่วยประสานงานระหว่างเครือข่ายมหาวิทยาลัย รวมถึงร่วมกันจัดการศึกษา แบ่งปันทรัพยากร และเปิดโอกาสให้นักศึกษาเข้าถึงผู้เชี่ยวชาญจากมหาวิทยาลัยเครือข่ายได้อย่างมีประสิทธิภาพมากขึ้น โดยเป็นความร่วมมือจาก 6 หน่วยงาน ได้แก่ มหาวิทยาลัยซีเอ็มเคแอล มหาวิทยาลัยขอนแก่น มหาวิทยาลัยมหิดล มหาวิทยาลัยเชียงใหม่ มหาวิทยาลัยสงขลานครินทร์ และสถาบันเทคโนโลยีพระจอมเกล้าเจ้าคุณทหารลาดกระบัง โดยมีศาสตราจารย์ ดร.ศุภชัย ปทุมนากุล รองปลัดกระทรวงการอุดมศึกษา วิทยาศาสตร์ วิจัยและนวัตกรรม เป็นประธานในพิธี ณ ห้องประชุมกมลทิพย์ โรงแรมสุโกศล กรุงเทพมหานคร
--------------------------------------------
รัฐบาลไทย-ข่าวทำเนียบรัฐบาล-บขส. จัดกิจกรรม “Bor Kor Sor Big Cleaning Day” ทำความสะอาดสถานีขนส่งทั่วประเทศ
วันพฤหัสบดีที่ 7 เมษายน 2565
บขส. จัดกิจกรรม “Bor Kor Sor Big Cleaning Day” ทําความสะอาดสถานีขนส่งทั่วประเทศ
เตรียมความพร้อมรองรับการเดินทางของประชาชนในช่วงเทศกาลสงกรานต์ 2565
นายสรพงศ์ ไพฑูรย์พงษ์ รองปลัดกระทรวงคมนาคม ในฐานะประธานกรรมการ บริษัท ขนส่ง จํากัด เป็นประธานเปิดกิจกรรม “Bor Kor Sor Big Cleaning Day” โดยมี นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด พร้อมด้วยคณะผู้บริหาร พนักงาน และจิตอาสา 904 เข้าร่วมกิจกรรม ในวันที่ 7 เมษายน 2565 ณ สถานีขนส่งผู้โดยสารกรุงเทพ (จตุจักร)
นายสรพงศ์ ไพฑูรย์พงษ์ กล่าวว่า กระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม มีความห่วงใยประชาชนจึงได้กําชับให้ทุกหน่วยงานมีการเตรียมความพร้อมอํานวยความสะดวกและความปลอดภัย เพื่อรองรับการเดินทางของประชาชนในช่วงเทศกาลสงกรานต์ 2565 ไม่ให้เกิดความแออัดซึ่งคณะกรรมการ บริษัท ขนส่ง จํากัด ได้ให้นโยบายว่า ให้ บริษัท ขนส่ง จํากัด (บขส.) จัดรถโดยสารให้เพียงพอกับความต้องการ และให้คุมเข้มเรื่องความปลอดภัยของรถโดยสาร ต้องมีการตรวจสภาพให้พร้อมใช้งาน และพนักงานขับรถต้องมีผลตรวจแอลกอฮอล์และสารเสพติดเป็นศูนย์ รวมทั้งขอความร่วมมือเจ้าหน้าที่และผู้ใช้บริการ ปฏิบัติตามมาตรการสาธารณสุขอย่างเคร่งครัด เมื่อเข้าใช้สถานีขนส่งและรถโดยสารเพื่อควบคุมและป้องกันการแพร่ระบาดของเชื้อไวรัส COVID-19
นายสัญลักข์ ปัญวัฒนลิขิต กล่าวว่า บขส. ได้จัดกิจกรรม “Bor Kor Sor Big Cleaning Day” อย่างต่อเนื่อง ก่อนเข้าสู่ช่วงเทศกาลสําคัญ เช่น เทศกาลปีใหม่ และสงกรานต์ เพื่อเตรียมความพร้อมรองรับการเดินทางของประชาชนซึ่งในการจัดกิจกรรมวันนี้ มีพนักงานจิตอาสา บขส. จิตอาสา 904 แม่บ้าน ร่วมกันเช็ดทําความสะอาดสถานีขนส่งผู้โดยสารพร้อมกัน ณ สถานีขนส่งและสถานีเดินรถของ บขส. ทั่วประเทศ
นอกจากนี้ บขส. ยังได้รับการสนับสนุนจากกรมควบคุมโรค กระทรวงสาธารณสุขนําทีมเจ้าหน้าที่ ตั้งจุดตรวจคัดกรอง หาเชื้อ COVID-19 ให้กับพนักงานและประชาชน โดยไม่เสียค่าใช้จ่าย ตั้งแต่วันที่ 7 - 10 เมษายน เวลา 09.00 น. ถึงเวลา 15.00 น. บริเวณประตูทางเข้าชั้น 3 ด้านทิศเหนือ ณ สถานีขนส่งผู้โดยสารกรุงเทพ (จตุจักร) สําหรับการเดินทางในช่วงเทศกาลสงกรานต์ 2565 บขส. คาดการณ์ว่า ในวันที่ 11 - 12 เมษายน 2565 จะมีผู้โดยสารเดินทางใช้บริการสูงสุดเฉลี่ยวันละ 40,000 คน ใช้รถโดยสาร (บขส. รถร่วม และรถตู้) เฉลี่ยวันละ 3,700 เที่ยว ซึ่ง บขส. ได้เตรียมรถโดยสารไม่ประจําทางมาวิ่งเสริมเที่ยววิ่ง ประมาณ 700 คัน เพื่อป้องกันปัญหาผู้โดยสารตกค้าง อย่างไรก็ดีประชาชนยังสามารถจองตั๋วโดยสารล่วงหน้าได้ ผ่านทางแอปพลิเคชัน E-Ticket Website บขส. และที่ช่องขายตั๋วของ บขส. ทั่วประเทศ สอบถามข้อมูลเพิ่มเติมโทร Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-ครม.อนุมัติ ”จุรินทร์” บุกไอซ์แลนด์ ลงนามเปิดการเริ่มเจรจา FTA ไทย-เอฟต้า(EFTA) เพิ่มมูลค่าการค้ากับกลุ่มประเทศสมาชิกสมาคมการค้าเสรีแห่งยุโรป
วันเสาร์ที่ 18 มิถุนายน 2565
ครม.อนุมัติ ”จุรินทร์” บุกไอซ์แลนด์ ลงนามเปิดการเริ่มเจรจา FTA ไทย-เอฟต้า(EFTA) เพิ่มมูลค่าการค้ากับกลุ่มประเทศสมาชิกสมาคมการค้าเสรีแห่งยุโรป
ครม.อนุมัติ ”จุรินทร์” บุกไอซ์แลนด์ ลงนามเปิดการเริ่มเจรจา FTA ไทย-เอฟต้า(EFTA) เพิ่มมูลค่าการค้ากับกลุ่มประเทศสมาชิกสมาคมการค้าเสรีแห่งยุโรป
วันนี้(18มิ.ย.65)นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยว่าเมื่อวันอังคารที่ผ่านมาคณะรัฐมนตรีได้มีมติเห็นชอบให้นายจุรินทร์ลักษณวิศิษฏ์รองนายกรัฐมนตรีและรัฐมนตรีว่าการกระทรวงพาณิชย์เป็นผู้แทนประเทศไทยเดินทางไปลงนามเปิดการเจรจาเอฟทีเอ.ระหว่างไทยกับกลุ่มประเทศสมาชิกสมาคมการค้าเสรีแห่งยุโรปหรือEFTAที่ประกอบด้วยประเทศสวิตเซอร์แลนด์นอร์เวย์ไอซ์แลนด์และลิกเตนสไตน์หลังจากที่ประเทศไทยและกระทรวงพาณิชย์ได้ใช้เวลาในการสร้างความสัมพันธ์และเจรจามาอย่างยาวนานทั้งนี้เพื่อหวังให้ประเทศไทยสามารถเปิดตลาดการค้ากับกลุ่มประเทศยุโรปได้มากขึ้นในอนาคตรวมทั้งเพื่อสนองนโยบายการเปิดตลาดใหม่ของกระทรวงพาณิชย์หลังจากการประสบความสําเร็จในการขับเคลื่อนการส่งออกนําเงินเข้าประเทศถึง8.5ล้านๆบาท ขยายตัว17.1%ในปี2564ที่ผ่านมา
———
รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาล (GLO) ลงพื้นที่เยี่ยมเยียนพบปะ จุดจำหน่ายสลาก 80 ระบุสิงหาคมนี้ มีจุดจำหน่ายทั่วประเทศกว่า 1,000 จุด
วันอังคารที่ 5 กรกฎาคม 2565
สํานักงานสลากกินแบ่งรัฐบาล (GLO) ลงพื้นที่เยี่ยมเยียนพบปะ จุดจําหน่ายสลาก 80 ระบุสิงหาคมนี้ มีจุดจําหน่ายทั่วประเทศกว่า 1,000 จุด
สํานักงานสลากกินแบ่งรัฐบาลลงพื้นที่พบปะตัวแทนจําหน่ายตามโครงการสลาก 80 เขตสวนหลวง วัฒนา และบางกะปิ เพื่อพูดคุย รับฟัง ตลอดจนแลกเปลี่ยนความคิดเห็นเกี่ยวกับการดําเนินโครงการสลาก 80
วันนี้ (4 กรกฎาคม 2565) เวลา 08.30 น. สํานักงานสลากกินแบ่งรัฐบาล นําโดย พันโท หนุน ศันสนาคม ผู้อํานวยการสํานักงานสลากกินแบ่งรัฐบาล พร้อมด้วยนายทวีป วุฒิบาทุกาจิตต์ รองผู้อํานวยการ ลงพื้นที่พบปะตัวแทนจําหน่ายตามโครงการสลาก 80 เขตสวนหลวง วัฒนา และบางกะปิ เพื่อพูดคุย รับฟัง ตลอดจนแลกเปลี่ยนความคิดเห็นเกี่ยวกับการดําเนินโครงการสลาก 80 ซึ่งสํานักงานฯ เริ่มดําเนินการมาเป็นเวลากว่า 1 ปี ขณะนี้ เป็นที่รู้จักและมีประชาชนให้ความสนใจซื้อสลากโครงการดังกล่าว ผ่านแอปพลิเคชั่นเป๋าตัง อย่างแพร่หลาย
พันโท หนุน ศันสนาคม ผู้อํานวยการ กล่าวว่า โครงการสลาก 80 เป็นโครงการนําร่องในการแก้ไขปัญหาสลากเกินราคา ที่ทําให้ประชาชนสามารถหาซื้อสลากตามราคาได้จากจุดจําหน่ายของโครงการที่กระจายอยู่ในจังหวัดต่างๆ ทั่วประเทศ โดยการซื้อขายสลาก จะเป็นการทํารายการผ่านแอปเป๋าตัง และถุงเงิน เพื่อเป็นไปตามวิถีชีวิตใหม่ หรือ New Normal ไร้การสัมผัส ทําให้ผู้ซื้อสามารถซื้อสลากได้ในราคา 80 บาท ทั้งนี้ กว่า 1 ปีที่ได้ดําเนินการมา ปัจจุบันมีจุดจําหน่ายกระจายอยู่ทั่วประเทศ ทั้งหมด 754 จุด และตั้งแต่เดือนสิงหาคมนี้เป็นต้นไป จะมีจุดจําหน่ายสลาก 80 ทั่วประเทศ 1,077 จุด สําหรับการลงพื้นที่เยี่ยมเยียนพบปะตัวแทนจําหน่าย ณ จุดจําหน่ายสลาก ทั้ง 3 จุดในวันนี้ ก็เพื่อพบปะ พูดคุย รับฟังข้อกังวลใจและข้อคิดเห็นของตัวแทนจําหน่ายตามโครงการสลาก 80 เกี่ยวกับสถานการณ์การจําหน่ายสลากในปัจจุบัน โดยในวันพรุ่งนี้ สํานักงานฯ จะลงพื้นที่เยี่ยมเยียนพบปะจุดจําหน่ายสลาก ในเขตทวีวัฒนา บางแค และนนทบุรี และห้วงเวลาต่อจากนี้ สํานักงานฯ จะลงพื้นที่เยี่ยมเยียนจุดจําหน่ายสลาก 80 ตามภูมิภาคต่างๆ อย่างต่อเนื่อง เพื่อจะได้พบปะ รับฟังและพูดคุยแลกเปลี่ยน ข้อคิดเห็นต่างๆ ของตัวแทนจําหน่ายอย่างใกล้ชิดต่อไป ผู้อํานวยการกล่าวในตอนท้าย
รัฐบาลไทย-ข่าวทำเนียบรัฐบาล-กรมการขนส่งทางราง เตรียมความพร้อมรองรับการเดินทางด้วยระบบราง แผนอำนวยความสะดวกรองรับการเดินทางระบบขนส่งทางราง ในช่วงเทศกาลสงกรานต์ 2565
วันเสาร์ที่ 9 เมษายน 2565
กรมการขนส่งทางราง เตรียมความพร้อมรองรับการเดินทางด้วยระบบราง แผนอํานวยความสะดวกรองรับการเดินทางระบบขนส่งทางราง ในช่วงเทศกาลสงกรานต์ 2565
เพื่อให้ประชาชนผู้ใช้บริการระบบรางเดินทางสะดวกปลอดภัย ห่างไกล COVID-19
วันนี้ (9 เมษายน 2565) นายสรพงศ์ ไพฑูรย์พงษ์ รองปลัดกระทรวงคมนาคมรักษาราชการแทนอธิบดีกรมการขนส่งทางราง พร้อมด้วย นายพิเชฐ คุณาธรรมรักษ์ รองอธิบดีกรมการขนส่งทางราง ร่วมพิธีเปิดงานรณรงค์ลดอุบัติเหตุทางถนนโครงการ “ชีวิตวิถีใหม่ สงกรานต์ปลอดอุบัติเหตุ” โดยมีนายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานในพิธี พร้อมด้วยนายชยธรรม์ พรหมศร ปลัดกระทรวงคมนาคม หัวหน้าหน่วยงานในสังกัดกระทรวงคมนาคม และหน่วยงานที่เกี่ยวข้อง เข้าร่วมพิธี ณ สถานีรถไฟกรุงเทพฯ (หัวลําโพง)
กรมการขนส่งทางราง (ขร.) คาดว่าในช่วงเทศกาลสงกรานต์ปี 2565 นี้ จะมีผู้ใช้บริการระบบขนส่งทางรางไม่น้อยกว่าช่วงเทศกาลปีใหม่ หรือ ประมาณมากกว่า 3 ล้านคน โดยจะมีทั้งรถไฟฟ้าในเขตกรุงเทพมหานครและปริมณฑล และรถไฟระหว่างเมืองของการรถไฟแห่งประเทศไทย เนื่องจากเป็นช่วงที่สามารถหยุดยาวเช่นเดียวกัน (11 - 17 เม.ย. 65) ซึ่ง ขร. ได้มีการออกแผนอํานวยความสะดวกและความปลอดภัยรองรับการเดินทางระบบขนส่งทางราง ในช่วงเทศกาลสงกรานต์ โดยแบ่งออกเป็น 3 ส่วน ได้แก่
1. ขร. จะมีการจัดเจ้าหน้าที่คอยประสานงานร่วมกับผู้ให้บริการในระบบรถไฟระหว่างเมือง และรถไฟฟ้าในเมือง หากเกิดกรณีฉุกเฉินด้านงานระบบรางต่างๆ รวมทั้งจะมีการสุ่มตรวจสถานี เพื่อตรวจสอบความเรียบร้อยในการให้บริการเพื่อให้ประชาชนใช้บริการได้อย่างปลอดภัยกลับภูมิลําเนาอย่างมีความสุข และดําเนินการจัดรายงานสรุปเสนอ คค. เพื่อให้รับทราบผลการดําเนินงานด้านระบบราง
2. ประสานผู้ให้บริการระบบขนส่งทางราง โดยทาง ขร. ให้หน่วยงานผู้ให้บริการระบบขนส่งทางรางเพิ่มความถี่ขบวนรถในชั่วโมงเร่งด่วน พร้อมทั้งเพิ่มขบวนรถพิเศษช่วยการโดยสาร พร้อมทั้งขยายเวลาการจําหน่ายตั๋วเดินทาง จัดเจ้าหน้าที่ตรวจสอบเส้นทางเดินรถ จุดตัดทางถนนและทางรถไฟ เพื่อป้องกันการเกิดอุบัติเหตุต่าง ๆ รวมทั้งประสานขอให้เพิ่มเจ้าหน้าที่ตํารวจรถไฟ/เจ้าหน้าที่รักษาความปลอดภัย และสุนัขตํารวจ K-9 เพื่อรักษาความปลอดภัยและอํานวยความสะดวกให้กับประชาชนที่เดินทาง เพิ่มรอบการทําความสะอาดเพื่อป้องกันการแพร่ระบาดโรคติดเชื้อไวรัส COVID-19
3. ขอความร่วมมือประชาชนในการร่วมกันป้องกันการแพร่ระบาดโรคติดเชื้อไวรัส COVID-19 โดยการล้างมือด้วยเจลแอลกอฮอล์ สวมหน้ากากอนามัยตลอดการเดินทาง ตรวจวัดอุณหภูมิก่อนและระหว่างใช้บริการระบบขนส่งทางราง รวมถึงการสแกนแอปพลิเคชัน “ไทยชนะ”ก่อนและหลังการใช้บริการ
ทั้งนี้ กระทรวงคมนาคม ได้มีนโยบายขอความร่วมมือประชาชนในการเดินทางเหลื่อมเวลา เพื่อร่วมรณรงค์กระจายการเดินทาง “คนบ้านใกล้ออกทีหลังกลับไว” หากท่านใดสามารถกลับภูมิลําเนาก่อนได้ขอให้ช่วยเดินทางก่อน เพื่อลดความหนาแน่นในการเดินทางและเพื่อร่วมป้องกันการแพร่ระบาดเชื้อไวรัส และขอให้ทุกท่านเดินทางด้วยระบบขนส่งทางรางกลับภูมิลําเนา อย่างปลอดภัยและมีความสุข
รัฐบาลไทย-ข่าวทำเนียบรัฐบาล-ชาวเชียงใหม่ชื่นชมชัยวุฒิ รื้อสายไฟโล่งเเล้ว
วันศุกร์ที่ 22 กรกฎาคม 2565
ชาวเชียงใหม่ชื่นชมชัยวุฒิ รื้อสายไฟโล่งเเล้ว
ชาวเชียงใหม่ชื่นชมชัยวุฒิ รื้อสายไฟโล่งเเล้ว
นายชัยวุฒิธนาคมานุสรณ์รมว.ดิจิทัลเพื่อเศรษฐกิจเเละสังคม(ดีอีเอส)ได้รับแจ้งความคืบหน้าเกี่ยวกับการจัดระเบียบสายสื่อสารและสายไฟในพื้นที่ชุมชนวังสิงห์คําอ.เมืองจ.เชียงใหม่ว่าหน่วยงานที่เกี่ยวข้องเข้ามาดําเนินการอย่างเร่งด่วนเรียบร้อยแล้วเพิ่มความสวยงามของทัศนียภาพ และความปลอดภัย
เมื่อวันที่30มิ.ย.ที่ผ่านมาผมได้ลงพื้นที่ชุมชมวังสิงห์คําและได้รับเรื่องร้องเรียนสายสัญญาณสื่อสารที่รกรุงรังโดยไม่ได้รับการแก้ไขและเกิดเหตุไฟฟ้าช็อตจนเกิดไฟลุกไหม้หลายครั้ง ซึ่งล่าสุดมีรายงานว่าทั้งสายสื่อสารจากที่ห้อยรกรุงรังก็มีการเก็บเรียบร้อยเเละฝาท่อที่เปิดทิ้งไว้จากการดําเนินการเรื่องสายสื่อสารก็ถูกโบกปูนปิดอย่างดี"นายชัยวุฒิกล่าว
ทั้งนี้ต้องขอบคุณการทํางานของทุกภาคส่วนที่เกี่ยวข้องทั้งบมจ.โทรคมนาคมแห่งชาติหรือNTร่วมกับการไฟฟ้าส่วนภูมิภาค(กฟภ.)จังหวัดเชียงใหม่กสทช.ตํารวจเทศบาลและโอเปอเรเตอร์ทุกค่ายนายสุรีย์ฉอสันเทียะเจ้าของร้านตะวันสูทประชาชนในพื้นที่กล่าวว่า ตั้งแต่ที่รมว.ชัยวุฒิลงพื้นที่มาดูปัญหาด้วยตัวเองโดยขณะนี้ที่บริเวณหน้าร้านตะวันสูทเหลือสายไฟเพียงไม่กี่เส้นที่พาดผ่านสามารถเห็นป้ายชัดเจนสวยงามอีกครั้งตัวเองและชาวบ้านต้องขอบคุณทุกหน่วยงานด้วยที่มาช่วยกันดําเนินการเเละขอขอบคุณท่านรัฐมนตรีเป็นอย่างยิ่งชาวบ้านดีใจมากๆ
**************